ຕົວປະກັນທີ່ກຸ່ມ ອາລ ກາອີດາ ຈັບໄວ້ ຮ້ອງຮຽນໄປຍັງ ປ. Obama (ວີດີໂອ)
ອາລ ກາອີດາໄດ້​ສາຍວິ​ດີ​ໂອ ທີ່​ສະ​ແດງ​ໃຫ້​ເຫັນ ຕົວ​ປະກັນ​ຊາວ​ອາ​ເມຣິກັນ ແລະກ່າວວ່າ ຈະຂ້າຜູ້ກ່ຽວ ຖ້າທ່ານໂອບາມາບໍ່ປະຕິບັດ ຕາມຄໍາຮຽກຮ້ອງ​​.
ກຸ່ມກໍ່ການຮ້າຍ Al-Qaida ໄດ້ສາຍວິດີໂອ ທີ່ສະແດງໃຫ້ເຫັນຊາວອາເມຣິກັນຜູ້ທີ່ ຖືກຈັບໄວ້ເປັນຕົວປະກັນ ໂດຍກ່າວວ່າ ທ່ານຈະຖືກຂ້າຕາຍ ຖ້າຫາກວ່າ ປະທານາ ທິບໍດີ Barack Obama ບໍ່ປະຕິບັດຕາມຄໍາຮຽກຮ້ອງຂອງກຸ່ມຫົວຮຸນແຮງດັ່ງກ່າວ ບັນດາກຸ່ມທີ່ຕິດຕາມກ່າວວ່າ ສື່ຂອງກຸ່ມກໍ່ການຮ້າຍ Al-Qaida ໄດ້ສະແດງພາບ ວິດີໂອທີ່ມີຄວາມຍາວເກືອບ 3 ນາທີ ຂອງທ່ານ Warren Weinstein ໃນກອງ ປະຊຸມ jihadist ໃນວັນອາທິດວານນີ້ ທ່ານ Weinstein ໄດ້ສົ່ງຂໍ້ຄວາມນີ້ໂດຍກົງຕົງມາຫາປະທານາທິບໍດີ Obama ທີ່ກ່າວວ່າ “ຖ້າຫາກທ່ານ Obama ຕົກລົງຕໍ່ຂໍ້ສະເໜີດັ່ງກ່າວນີ້ ຄືຂ້າພະເຈົ້າກໍ ຈະມີຊີວິດລອດ ແລະຖ້າທ່ານປະຕິເສດ ຂ້າພະເຈົ້າກໍຈະຕາຍ ” ນອກນີ້ທ່ານຍັງກ່າວຕໍ່ພັນລະຍາຂອງລາວ ວ່າ ທ່ານມີສຸກຂະພາບແຂງແຮງດີ ຫົວໜ້າກຸ່ມກໍ່ການຮ້າຍ Al-Qaida Ayman al-Zawahiri ໄດ້ກ່າວໃນວິດີໂອຂອງ ເດືອນທັນວາ ວ່າ ທ່ານ Weinstein ຈະບໍ່ຖືກປ່ອຍ ຈົນກວ່າວ່າ ສະຫະລັດຈະຍົກ ເລີກ ການໂຈມຕີທາງອາກາດຕໍ່ບັນດາປະເທດມຸສລິມ ລາວຍັງຮຽກຮ້ອງໃຫ້ປ່ອຍຕົວພວກນັກໂທດຂອງກຸ່ມກໍ່ການຮ້າຍ Al-Qaida ແລະກຸ່ມ Taliban ທັງຫຼາຍນໍາ ທ່ານ Weinstein ໄວ 70 ປີ ນັ້ນໄດ້ຖືກລັກພາຕົວໄປໃນບ້ານຂອງລາວ ທີ່ Lahore Pakistan ໃນເດືອນສິງຫາແລ້ວນີ້ຫຼັງຈາກທີ່ໄດ້ມີມືປືນ 8 ຄົນ ໃຊ້ກໍາລັງຂົ່ມຂູ່ຜູ້ຮັກ ສາຄຸ້ມກັນຂອງລາວນັ້ນ ທ່ານໄດ້ຮັບໃຊ້ເປັນຜູ້ອຳນວຍການຂອງອົງການທີ່ປຶກສາດ້ານການພັດທະນາ ໃນ Pakistan ຂອງ J E Austin Associates